
# Татарстан белән “СИБУР” хезмәттәшлек итәргә ниятли

*19.12.2011*Бүген ТР Хөкүмәт йортында Татарстан Президенты Рөстәм Миңнеханов “Татнефтехиминвест-холдинг” ААҖ Директорлар советының чираттагы утырышын үткәрде.


Утырышта катнашучыларга 2030 елга кадәр “СИБУР холдинг”ның үсеше хакында “СИБУР” ҖЧҖ генераль директоры Дмитрий Конов белдерде. Ул “СИБУР”ның Татарстанның нефть, газ, химия комплексы белән элемтәләр турында сөйләгәндә, хезмәттәшлек юнәлешләрен эзләү этабына күчтек диде.


Утырышта катнашучыларны бигрәк тә “СИБУР”ның табигый газны транспортлау һәм эшкәртү, җиңел углеводород өлкәсе кызыксындырды, чөнки алар Татарстан өчен актуаль тема булып тора.


Рөстәм Миңнеханов “СИБУР” белән хезмәттшлек итүнең әһәмияткә ия булуын белдерде.

*"Татар-информ" мәгълүмат агентлыгы*
Татарстан белән “СИБУР” хезмәттәшлек итәргә ниятли